ALAQUÀS PREMIA LES I ELS ESPORTISTES MÉS DESTACATS DE LA TEMPORADA EN LA TRADICIONAL GALA DE L'ESPORT
21/05/2024

# ALAQUÀS PREMIA LES I ELS ESPORTISTES MÉS DESTACATS DE LA TEMPORADA EN LA TRADICIONAL GALA DE L'ESPORT

*   21/05/2024
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=22008

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22008%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20PREMIA%20LES%20I%20ELS%20ESPORTISTES%20M%C3%89S%20DESTACATS%20DE%20LA%20TEMPORADA%20EN%20LA%20TRADICIONAL%20GALA%20DE%20L%27ESPORT)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22008/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22008/21052024whatsapp_image_2024-05-21_at_14_21_26_39_1_Form_4.jpg)](https://www.alaquas.org/ficheros/documentos/2024/2/22008/21052024whatsapp_image_2024-05-21_at_14_21_26_39_1_Form_10.jpg "<a href='https://www.alaquas.org/ficheros/documentos/2024/2/22008/21052024whatsapp_image_2024-05-21_at_14_21_26_39_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS PREMIA LES I ELS ESPORTISTES MÉS DESTACATS DE LA TEMPORADA EN LA TRADICIONAL GALA DE L'ESPORT</a>")

L'Ajuntament d'Alaquàs atorga el reconeixement especial a Caixa Popular en reconeixement a la seua implicació, col·laboració i suport incondiciona a l'esport local.

El Castell d’Alaquàs va acollir el passat divendres 17 de maig la tradicional Gala de l’Esport que l’Ajuntament d’Alaquàs organitza cada any per a retre homenatge a les i els millors esportistes de la temporada així com als seus clubs esportius. L’Alcalde d’Alaquàs, Toni Saura i el Regidor d’Esports, Fran Evangelista, així com centenars d’esportistes, equips directius, entrenadores, entrenadors i i famílies es van donar cita en aquest acte inclós dins de la programació del XXVIIIé Mes de l’Esport.

La Gala va comptar amb l’amenització musical de BERNIA, un grup valencià composat íntegrament per dones, que van oferir diferents versions en acústic a càrrec de tres de les sues components: Alba Real, al al piano i veu, María Faubel, guitarra i veu, i Marta García a la percussió. Durant la vesprada hi va haver també exhibicions a càrrec del Club de Gimnàstica Rítmica Bovalar d’Alaquàs i de les escoles de ball: Temps de Ball i Balanç Escola de Dansa.

En les intervencions, l’Alcalde d’Alaquàs, va destacar “l’esforç realitzat per tots els clubs esportius i per totes les persones que fan possible l’esport a Alaquàs, un treball molt sacrificat i desinteressat mogut per la passió que es té per l’esport”. El primer edil va reiterar el seu compromís de “continuar millorant les instal·lacions esportives i fomentar la pràctica de l’esport”. En aquesta línia, el Regidor d’Esports, Fran Evangelista, va agrair “a totes les entitats esportives i especialment a les seues directives i equip de d’entrenadors, el treball i implicació perquè totes i tots pugueu practicar el vostre esport”.

El guardó especial que atorga l’Ajuntament d’Alaquàs ha sigut enguany per a Caixa Popular, una entitat que va nàixer l’any 1977 a Alaquàs i que destaca pel seu compromís, implicació i suport incondicional a l’esport local des dels seus inicis.

Pel que fa als reconeixements per part dels clubs, l’Associació Esportiva Coratge Missions d’Alaquàs va destacar l’esforç d’Olivar Muñiz Llorenç; el Club de Futbol Sporting Alaquàs va reconéixer la secció inclusiva del club pel seu treball incansable; l’Alaquàs Club de Futbol Sala va destacar la dedicació i motivació de Robert Martínez Toledo i Alejandro Patiño Hornos; el Club de Petanca Castell d’Alaquàs va lliurar el seu guardó a Pascual García José; i el Club Patinatge Artístic Arabesco va destacar el treball de Berta Díaz Martínez.

El Club de Gimnàstica Bovalar va reconéixer Cristina Rodríguez Sánchez i la Unió Esportiva Alaquàs i Walter va lliurar el guardó al seu porter, Pablo Venegas Rivera. Per part del Club Karate Alaquàs es va reconéixer Eric Moya Bautista i i el Club Alaquàs Caiac Polo va premiar Nuria Cañas Fernández i Amparo Taberner Lino. El Club de Ball Esportiu va destacar la constància i l’esforç d’Immaculada Sáez Esteve i Triculpelat Alaquàs Club de Triatló va nominar Pepe Ronda Barragán. L’Associació de Futbolistes del Valencia C.F va destacar el treball d’Adrián Bravo Cobos, l’associació Amiar va premiar l’esportivitat de Vicent Lladró Espada i el Club de Pescadors Esportius d’Alaquàs, va reconéixer els mèrits de Rafael Abad Montesinos.

Pel que fa al Club Sportiu-Xé, es va reconéixer la trajectòria d’Héctor Bresó Navarro; el Club d’Atletisme Vila d’Alaquàs va lliurar el guardó a Norberto Hernández Martínez i el Club Ciclista Alaquàs va retre homenatge a Abel Hernández Almarza. El Club d’Escacs va lliurar el guardó a Lucas Deusa Ballesteros,  el Club Pilota a Mà a Miguel Álvarez Cuéllar, la Societat Colombicultura ‘La Productora’ d’Alaquàs va reconéixer Luis Pasqual Gil, l’Escola de Pàdel Royal Racket va destacar l’esportista Alejandro Adrián Jiménez i l’Escola de Tenis Royal Racket va guardonar Empar López Ferrer.